Veszélyes manőverek után kényszerleszállás
Nyomtat
E-mail
Hajmeresztő mutatvány szemtanúi lehettek azok, akik Vácott a "Duna-parti Nagy Könyv Party" rendezvényére kilátogattak. Délután a rendezvénytől függetlenül egy sportrepülő néhány méterrel a Duna felett száguldott el a helyszínen tartózkodók nem kis meglepetésére. Kollegánk ekkor - számítva egy újabb, hasonlóan látványos manőverre - közelebb ment a parthoz, hogy lefotózhassa a nem mindennapi mutatványt. A repülőgép pilótája azonban északnak vette az irányt és nem tett újabb manővert a váci Duna-part mentén. A rendezvény után, 17 óra körül indultunk haza. Ekkor egy mentőcsónakkal felszerelt tűzoltóautó szelte keresztül utunkat a Dr. Csányi László körúton. Mint utóbb kiderült: az események szoros összefüggésben voltak, hiszen az RTL Klub esti híradójában tájékoztatta a tévénézőket, hogy a két személyes sportrepülőgép Nagymaros és Dömös között átvágott egy nagyfeszültségű vezetéket és ezt követően a pilóta a vízre kényszerült leszállást végrehajtani. Az értesülések szerint a gépet vezető férfi épségben kimászott a roncsokból. Mint arról szerkesztőségünk értesült: a szeptember 24-én a Dunába zuhant repülőgépet Gergely Sándor az Elektro Szignál Kft. egykori ügyvezetője igazgatója vezette. Gergely úr az RTL Klub vasárnap esti híradójában elmondta: "A repülés egy olyan veszélyes dolog, amely kegyetlenül megtorolja az apróbb hibákat is". Egyébként Gergely Sándort korábban is érte már repülőbaleset, akkor sárkányrepülővel zuhant le.
[vissza]

Sándor Gergely

2005-10-08T20:42:35